Kære Yousee, TDC eller hvem du end er?
 
Jeg bedrøvet og på grænsen til depression over, at jeg efter 20 dages vente-tid, har så mange ubesvarede spørgsmål. 
- Og nååhh ja, jeg mangler også lige den TV-pakke som blev "aktiveret" for 20 dage siden.

Jeg har nu brugt mere end 5 timer på at snakke med jeres kundeservice og sendt utallige e-mails. Jeg har snakket med 19 forskellige fra jeres kundeservice ved navn 'Thomas'. Jeg har dog ikke kunne få et efternavn på nogle af de mange 'Thomas'er' som jeg har snakket med, så i må nok kunne forstå at jeg har efterhånden har fået 'Thomas-fobi'.

Her er min historik: 
*POV fra en Yousee-kunde uden et Yousee-produkt.

Onsdag d. 13.04.16 bliver min TV-pakke med bland selv kanaler aktiveret - jaaay... eller næææyyy. det virker ikke. Jeg ringer til kundeservice, og får fat på "Thomas", som giver mig besked om at ringe dagen efter, da de ikke kan finde mig i systemet.

Torsdag d. 14.04.16 ringer jeg igen til kundeservice og får denne gang fat i en ung pige, tror faktisk ikke at han hed 'Thomas'. Vi gennemgår sammen TV-indstillingerne og der bliver sendt nogle guides til mig. Ok, alt er i skønneste orden ift. mine TV-indstillinger. alles klappt! Aber nein! det virker altså stadigvæk ikke. Jeg bliver bedt om at vente en halv time, så skulle kortene gerne virke. Det gør de så ikke.  

Fredag d. 15.04.16 ringer jeg til jeres kundeservice/"Thomas" igen, da jeg jo så pokkers gerne vil se mine "elskede bland-selv kanaler". Thomas informerer at jeg er oprettet forkert i systemet, og at mine kort skal 'nulstilles' - eller noget i den dur'. Jeg skal vente en 1/2 time, og så spiller det endelig. Meeen, nej ikke just. Jeg ringer til kundeservice endnu en gang, og vi får booket en tid til at en tekniker kan komme ud.

Tirsdag d. 19.04.16 tager jeg en hjemmearbejds-dag, da 'Manden-med-alle-svarene, nemlig teknikeren fra Yousee/TDC kommer på besøg. Teknikeren er på besøg i ca. 1,5 timer og han finder frem til at det er 'kortene' den er gal med. han kontakter 'Thomas' i kundeservice, som siger at det er rettet indenfor 1 time og så skal det bare spille. Jeg skal nu bare afvente et opkald fra Thomas/Yousee/TDC og så kan min TV-pakke endelig se dagens lys.
Jeg hører dog intet fra 'Thomas/Yousee/TDC? 
Meget skuffet og en smule såret ringer jeg til mine venner fra 'Thomas/Yousee/TDC og beklager min nød - "Thomas hvorfor virker det ikk? Hvorfor brændte du mig af? Du lovede at ringe?
Thomas siger at der slet ikke er registret noget på mine kort?
Han prøver lige at registrere det i systemet, og så skal det virke indenfor kort tid.
Gæt selv hvad der så sker? - nemlig 'nada bombada'.

Onsdag d. 20.04.16
ringer jeg igen. lalalalaal

Torsdag d. 21.04.16
Ringer jeg igen. lalalalalalaa

Fredag d. 22.04.16
Ringer jeg igen, og får fat i 'Søren'... Hvad sker, hvad laver Thomas? Søren kender ingen Thomas, men han kan ihvertfald hjælpe.
Søren informerer at det 'fjerne-support-team' som ingen kunder kan komme i kontakt med, er dem som laver kortene! 
Der er ingen som ved hvem de er eller hvor de befinder? Én ting er dog sikkert - De er meget lang tid om at aktivere kort...
Efter min vel-prøvede tålmodighed er ved at løbe mig fra panden, så lover Søren, at det aller-aller senest vil virke onsdag d. 27.04.16... Dvs. 14 dage efter det skulle have set dagens lys.... Nuvel! Søren giver mig sit ord og sender endda en mail hvori han bekræfter, at onsdag er dagen hvor det bliver vildt - altså 'virkelig vildt'! 

Onsdag d. 27.04.16
Guess what? Det virker ikke endnu :-)
Nu har jeg snakket med Søren igen i dag, og han håber virkelig at det bliver løst inden længe :-) Men tættere på et endegyldigt svar kommer vi ikke.  

Nu står jeg som kunde efter 14 dage og har ikke fået mit produkt. 

Værre endnu, så aner jeg ikke hvornår eller om det nogensinde kommer til at virke? 
Hvem skal egentlig løse problemet?
Hvem er Thomas? og ja, hvem er Søren?
Hvem er det tophemmelig 'Fjern-support-team' som løser alle tingene, men som ingen kender noget til?

Følg med i næste episode... hvor vi igen jagter svar...

*Dette kan muligvis være starten på en serie som ender med flere afsnit end 'Dollars' eller 'Dallas'.

Her endnu en lille update:

03.05.16:
Kundeservice havde lovet mig svar i dag. I dag har jeg så fået mit svar...
Svaret er: Vi kontakter dig igen om 7 dage?

HVAD F...... FOREGÅR DER! NU HAR JEG VENTET I 20 DAGE! NU MÅ JEG BARE LIGE VENTE I 7 MERE!

Har aldrig oplevet at blive pisset så groft op og ned af ryggen! Og så er jeg endda kunde...

Oveni alt dette er jeg blevet faktureret 1500,- Hvilket er mere end 2 gange for højt ift. den indgåede aftale.

Jeg er sku i chok over dette.